Esan, erronkariarren zubiaren arrastoak daude, Aragoi ibaiaren gainean XI. mendean eraikia. Hirurogeita hamar metro ditu luzeran eta bi eta erdi, berriz, zabaleran. Oraindik zutik daude hasierako bost arku erromatarretatik hiru. Kondairaren arabera, hantxe gertatu omen zen funtsezko bataila bat Errekonkistaren hasieran arabiar armadaren aurka eta Erronkariko bizilagunek parte hartu omen zuten, gogatsu parte hartu ere. Hortik heldu zaio izena zubiari. Gudaldi hori, gainera, ibar horretako armarrian islaturik gelditu zen.